Սենեգալի ֆուտբոլի ազգային հավաքական

Սենեգալի ֆուտբոլի ազգային հավաքականը ներկայացնում է Սենեգալը ֆուտբոլի միջազգային մրցաշարերում և առանձին հանդիպումներում։ Կառավարվում է Սենեգալի ֆուտբոլի ֆեդերացիայի կողմից։ Մասնակցել է Աշխարհի առաջնություններին 1 անգամ՝ 2002 թվականին, որի ժամանակ Սենեգալը զարմացրեց բոլորին՝ առաջնության բացման խաղում հաղթելով աշխարհի և Եվրոպայի գործող չեմպիոն Ֆրանսիայի հավաքականին 1-0 հաշվով։ Այս առաջնությանը Սենեգալը հասավ քառորդ եզրափակիչ՝ դառնալով 3-րդ աֆրիկյան հավաքականը, որն այսպիսի արդյունք է գրանցել։ Աֆրիկայի գավաթում թիմի լավագույն արդյունքը եղել է 2-րդ տեղը 2002 թվականին։ Կամերունի դեմ եզրափակիչ խաղի հիմնական ժամանակն ավարտվեց 0-0 հաշվով, սակայն Կամերունը հաղթեց հետխաղյա 11 մետրանոցներով։

ՖԻՖԱ-ի դասակարգման աղյուսակում զբաղեցնում է 27-րդ հորիզոնականը՝ 2017 թվականի հունիսի 1-ի դրությամբ։

Ծանոթագրություններ

Արտաքին հղումներ 
 Սենեգալի ֆուտբոլի ֆեդերացիայի պաշտոնական կայքը 
 Սենեգալի հավաքականը FIFA.com-ում 
 Սենեգալի հավաքականը soccerway.com կայքում